Sådan bliver du bedst rustet til casinoet - Max Press
jul 13, 2020 | Blog | 0 Kommentarer
Det er fredag aften, og du har langt om længe planlagt at tage på casino. Det er din første gang, og mens du er spændt på, hvordan det kommer til at foregå, så er du også nervøs, da du aldrig har været der før.
Er et landbaseret casino det samme som et online casino, eller er der stor forskel? Det vil vi blandt andet hjælpe dig med via denne artikel, hvor du ellers også har mulighed for at finde mere info via denne side. Her i denne artikel vil vi guide dig gennem de vigtigste ting, som du skal være opmærksom på, når du besøger et fysisk casino.
Det er ikke nødvendigt at ligne James Bond, hvis du vil ind på et dansk casino. Dresscoden er generelt meget simpel. De fleste casinoer i Danmark tillader ikke hættetrøjer eller joggingbukser, ligesom du heller ikke må bære kasket. Har du et par lange bukser og en fin t-shirt/trøje, så er du godt kørende.
Hvor mange penge skal du have med?
Det afhænger naturligvis af, hvor meget du har råd til at tabe. Du skal ikke spille for flere penge, end du har råd til at tabe. Du kan derfor hæve et beløb på forhånd, så du undgår at spille for alt for mange penge. Hos alle de danske casinoer har du dog mulighed for, at du kan hæve penge, så det er altså ikke nødvendigt, at du har kontanter med, inden du tager af sted. På casinoet vil du kunne hæve penge til to slags spil. Enten hæver du penge til bordspillene, eller også hæver du penge til maskinerne.
Lær reglerne hjemmefra
Hvis du ikke er den største casinospiller, så bør du helt sikkert overveje at øve dig hjemmefra. Det kan du gøre ved at læse op på diverse casinoregler, eller du kan sidde og spille spillene derhjemmefra for sjov. Du kan nemlig spille casinospil hjemmefra, uden at du behøver at foretage en indbetaling. Desværre kan du så heller ikke vinde penge, men det er heller ikke formålet her.
Det vil være en god ide, hvis du lærer at spille Blackjack (21), Roulette, Casino Hold’em og måske Texas Hold’em Poker. Det er nemlig disse spil, der oftest bliver spillet på et casino.
Hvis du allerede kender en del til casinospil, så kan du jo varme op hjemmefra. En god ide er dog at besøge de online casinoer, hvor der er dansk licens. Her spiller du nemlig under ordnede forhold. Du kan finde sider med dansk licens via spillemyndighedernes hjemmeside. Denne side finder du her.
Tro ikke, at du kommer til at vinde
Man skal naturligvis have lov til at drømme. Alle der tager på casino håber på, at de vinder den helt store gevinst. Langt de fleste tager dog hjem med færre penge på lommen end da de gik ind på casinoet.
Årsagen er naturligvis, at alle casinospil er opbygget på den måde, at casinoet altid vil have en lille fordel. Det er ikke en stor fordel, men fordelen er stor nok til, at du oftest vil tabe.
Heldigvis så spiller held også en rolle, og derfor har du altså mulighed for at vinde mange penge, når du besøger casinoet. Det er dog vigtigt, at du altid husker på, at du ikke kan slå casinoet på den lange bane, og at du ikke bare lige kan vinde dine tabte penge igen.
Hvis du taber de penge, som du i første omgang havde øremærket til casinoet, så lad være med at spille for mere. Tag hjem, og kom tilbage igen en anden dag, når du har råd til at kunne tabe flere penge.